24/05/2019 | Administración LocalMunicipal
Santiago de Compostela
Persoal
Lista provisional de admitidos e excluídos dunha praza do proceso selectivo correspondente á oferta de emprego do ano 2016

ANUNCIO LISTA PROVISIONAL DE ADMITIDOS E EXCLUÍDOS DUNHA PRAZA DO PROCESO SELECTIVO CORRESPONDENTE Á OFERTA DE EMPREGO 2016 O concelleiro-delegado de persoal, con data 8 de maio de 2019, ditou resolución pola que se designa o tribunal de selección e se aproba a lista provisional de admitidos e exluídos e a data, hora e lugar de celebración do primeiro exercicio para a provisión dunha praza de auxiliar de clínica: Rematado o prazo de presentación de instancias, e de conformidade co apartado seis das bases específicas da convocatoria dunha praza de auxiliar de clínica (persoal laboral) para a UMAD, grupo C2, incluída na oferta de emprego do ano 2016 deste concello, e de conformidade coa delegación da alcaldía por decreto de 02.05.2019 así como as competencias que esta concellaría ten atribuídas no acordo da Xunta de Goberno Local de data 30.06.2017, polo que se delegan as competencias recollidas no artigo 127 da Lei 7/1985, do 2 de abril, segundo a modificación operada pola Lei 57/2003 de 16 de decembro, RESOLVO: 1.–Designa-lo tribunal de selección, que está composto polos seguintes membros: Presidenta: dona M.ª del Carmen Domínguez Lage. Suplente: dona Amalia Seoane Otero. Secretaria: dona M.ª del Carmen Aldrey Castiñeiras. Suplente: dona Esther Álvarez Hermida. E en calidade de Vogais: don Emilio Fariñas Vasco, dona Ana M.ª González Belo e don Fernando González Iglesias; suplentes respectivos: don César Pereiro Gómez, don Indalecio Carrera Machado e dona María Carou López.2.º.–Aprobar, con carácter provisional, a relación de admitidos e excluídos do proceso selectivo: Aspirantes admitidos: Excluídos: Non constan. Os aspirantes excluídos expresamente, e os que non figuren na relación de admitidos nin na de excluídos, disporán dun prazo único e improrrogable de dez días hábiles, contados a partir do seguinte ao da publicación no Boletín Oficial da Provincia (BOP), para emendar o defecto que motivou a súa exclusión ou a non inclusión expresa. Quen dentro do prazo sinalado non emende os defectos xustificando o seu dereito a ser admitido, será excluído do proceso selectivo con carácter definitivo. Pola súa parte, os aspirantes que detectaran erros na consignación dos seus datos persoais poderán manifestalo no prazo sinalado. Rematado o prazo de emenda de defectos das solicitudes, publicarase no Taboleiro de Edictos da Corporación e na web municipal resolución declarando aprobada a relación definitiva de aspirantes admitidos e excluídos.3.–Data, hora e lugar de celebración do primeiro exercicio: Terá lugar na AULA DE FORMACIÓN DO CONCELLO o día 20 de xuño do actual ás 13.00 horas. Os aspirantes deberán presentarse provistos do documento nacional de identidade (DNI). A data de realización dor esto de exercicio publicarase no taboleiro de edictos do concello e na páxina web (www.santiagodecompostela. gal). O que se publica para xeral coñecemento. Santiago de Compostela, 15 de maio de 2019. O concelleiro-delegado de persoal (PD. Dto. Alcaldía 02/05/2019) Rafel Peña Vidal